ระเบียบกรมการขนส่งทางบกระเบียบกรมการขนส่งทางบกว่าด้วยการผ่อนชำระภาษีค้างตามกฎหมายว่าด้วยรถยนต์(ฉบับที่ ๒)พ.ศ.๒๕๔๗ ตามที่ได้มีระเบียบกรมการขนส่งทางบกว่าด้วยการผ่อนชำระภาษีค้าง ตามกฎหมายว่าด้วยรถยนต์ พ.ศ. ๒๕๔๖ ลงวันที่ ๒๙ สิงหาคม๒๕๔๖ ไว้แล้ว นั้นเพื่อเป็นการอำนวยความสะดวกและแบ่งเบาภาระในการชำระภาษีให้แก่เจ้าของรถที่ค้างชำระภาษียิ่งขึ้นอาศัยอำนาจตามความในมาตรา ๑๕ แห่งพระราชบัญญัติรถยนต์ (ฉบับที่ ๑๒) พ.ศ. ๒๕๔๖อธิบดีกรมการขนส่งทางบกจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการผ่อนชำระภาษีค้าง ตามกฎหมายว่าด้วยรถยนต์ (ฉบับที่ ๒) พ.ศ. ๒๕๔๗ข้อ ๒[๑]ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ บรรดาระเบียบ คำสั่งหรือหนังสืออื่นใดที่ขัดหรือแย้งกับระเบียบนี้ให้ใช้ระเบียบนี้แทนข้อ ๔ ภายใต้บังคับระเบียบนี้๔.๑ ผู้ขอผ่อนชำระภาษีจะต้องมีชื่อปรากฏทางทะเบียนเป็นผู้ถือกรรมสิทธิ์หรือผู้ครอบครองรถที่ค้างชำระภาษี จำนวน ๒๐ คันขึ้นไปหรือมีภาษีค้างที่ต้องชำระเป็นจำนวนตั้งแต่ ๕๐,๐๐๐ บาทขึ้นไป๔.๒ต้องทำความตกลงและชำระภาษีค้างเป็นบางส่วนตามบันทึกความตกลงขอชำระภาษีค้างชำระไว้แล้วข้อ ๕ผู้ที่ประสงค์จะขอผ่อนชำระภาษีต้องยื่นแสดงความจำนงขอผ่อนชำระภาษีค้างพร้อมด้วยหลักฐาน ดังนี้๕.๑ภาพถ่ายบัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคลกรณีผู้ขอผ่อนชำระภาษีเป็นนิติบุคคล๕.๒ หนังสือมอบอำนาจกรณีผู้ขอผ่อนชำระภาษีไม่ได้มาดำเนินการด้วยตนเองข้อ ๖ การยื่นเรื่องขอผ่อนให้ยื่นได้ ดังนี้๖.๑รถที่จดทะเบียนในเขตกรุงเทพมหานคร ให้ยื่น ณ ส่วนทะเบียนรถยนต์หรือสำนักงานขนส่งเขตพื้นที่ ๑ - ๔สำนักมาตรฐานงานทะเบียนและภาษีรถที่รถนั้นอยู่ในความรับผิดชอบ แล้วแต่กรณี๖.๒ รถที่จดทะเบียนในเขตจังหวัดอื่นนอกจากกรุงเทพมหานครให้ยื่นณ สำนักงานขนส่งจังหวัด หรือสำนักงานขนส่งจังหวัดสาขาที่รถนั้นอยู่ในความรับผิดชอบ๖.๓กรณีผู้ขอผ่อนมีรถที่ค้างชำระภาษีที่จดทะเบียนในเขตกรุงเทพมหานครและในเขตจังหวัดอื่นด้วยสามารถยื่น ณ ส่วนทะเบียนรถยนต์ หรือสำนักงานขนส่งเขตพื้นที่ ๑ - ๔สำนักมาตรฐานงานทะเบียนและภาษีรถได้ข้อ ๗ ภาษีที่จะขอผ่อนชำระ ให้เฉลี่ยเป็นรายงวด๓ เดือนและผู้ขอผ่อนชำระภาษีต้องชำระค่าภาษีที่ค้างชำระงวดแรกในวันที่ทำความตกลงขอผ่อนชำระด้วยข้อ ๘ การผ่อนชำระภาษีแต่ละงวดผู้ขอผ่อนชำระภาษีต้องจัดทำบัญชีรถที่ขอชำระภาษีตามแบบที่กรมการขนส่งทางบกกำหนดแนบประกอบการดำเนินการพร้อมใบคู่มือจดทะเบียนรถที่ขอชำระภาษี(ถ้ามี) และต้องชำระเงินค่าภาษีที่ค้างทั้งหมดเป็นรายคันให้เสร็จสิ้นในคราวเดียวข้อ ๙ ผู้ขอผ่อนต้องชำระภาษีที่ค้าง ณหน่วยงานกรมการขนส่งทางบกที่ได้ทำความตกลงขอผ่อนชำระภาษีที่ค้างข้อ ๑๐เมื่อเจ้าหน้าที่ได้รับเรื่องขอผ่อนชำระภาษีค้างแล้ว ให้ดำเนินการ ดังนี้๑๐.๑จัดทำหนังสือขอผ่อนภาษีรถประจำปีที่ค้างชำระ จำนวน ๒ ฉบับ แยกเป็นต้นฉบับและสำเนาและให้ผู้ขอผ่อนชำระภาษีลงลายมือชื่อในหนังสือขอผ่อนภาษีรถประจำปีที่ค้างชำระ๑๐.๒ตรวจสอบจำนวนเงินภาษีที่ต้องชำระในงวดแรก ตามบัญชีรถที่ขอชำระภาษีที่ผู้ขอผ่อนชำระแนบประกอบการดำเนินการ๑๐.๓จัดเก็บเงินค่าภาษีค้างงวดแรกและออกใบเสร็จรับเงิน๑๐.๔บันทึกรายการในต้นทะเบียนและใบคู่มือจดทะเบียนรถ (ถ้ามี) สำหรับรถที่ได้ชำระภาษีค้างครบถ้วน๑๐.๕นำเสนอนายทะเบียนลงนามในบัญชีรถที่ขอชำระภาษีและเอกสารตามข้อ ๑๐.๑ และ ๑๐.๔๑๐.๖จ่ายสำเนาหนังสือขอผ่อนภาษีรถประจำปีที่ค้างชำระพร้อมบัญชีรถที่ขอชำระภาษีและใบเสร็จรับเงินให้แก่ผู้ขอผ่อนชำระภาษีทั้งนี้การกำหนดจำนวนงวดและจำนวนเงินที่ขอผ่อนชำระแต่ละงวด ให้เป็นไปตามหลักเกณฑ์ในข้อ ๑๑ข้อ ๑๑การกำหนดจำนวนงวดและจำนวนเงินที่จะผ่อนชำระและจำนวนเงินที่จะผ่อนชำระแต่ละงวดให้เป็นไปตามหลักเกณฑ์ ดังนี้๑๑.๑ให้กำหนดงวดที่ผ่อนชำระเป็นงวดราย ๓ เดือน และระยะเวลาการผ่อนชำระให้เป็นไปตามหลักเกณฑ์ ดังนี้จำนวนเงินภาษีค้างระยะเวลาสูงสุดไม่เกิน ๖,๐๐๐,๐๐๐ บาทไม่เกิน ๗,๐๐๐,๐๐๐ บาทไม่เกิน ๘,๐๐๐,๐๐๐ บาทไม่เกิน ๙,๐๐๐,๐๐๐ บาทไม่เกิน ๑๐,๐๐๐,๐๐๐ บาทเกินกว่า ๑๐,๐๐๐,๐๐๐ บาทขึ้นไป๕ ปี๖ ปี๗ ปี๘ ปี๙ ปี๑๐ ปี๑๑.๒จำนวนเงินที่จะผ่อนชำระแต่ละงวด ให้นำจำนวนเงินภาษีค้างที่ต้องชำระไปเฉลี่ยตามระยะเวลาการผ่อนชำระตามข้อ๑๑.๑ ทั้งนี้ จำนวนเงินที่จะต้องชำระแต่ละงวดต้องไม่ต่ำกว่า ๕๐,๐๐๐ บาทเว้นแต่งวดสุดท้าย จำนวนเงินอาจจะต่ำกว่า ๕๐,๐๐๐ บาท ได้ข้อ ๑๒ การดำเนินการทางทะเบียน การับ การนำส่งการโอนเงินค่าภาษีที่ผ่อนชำระและค่าธรรมเนียม (ถ้ามี)ให้ถือปฏิบัติตามขั้นตอนและวิธีการดำเนินการตามระเบียบสำนักทะเบียนและภาษีรถว่าด้วยการชำระภาษีรถต่างสำนักงานและการับส่งต้นทะเบียนรถระหว่างสำนักงาน พ.ศ.๒๕๔๑ หรือระเบียบกรมการขนส่งทางบกว่าด้วยการชำระภาษีรถประจำปีต่างสำนักงานนอกเขตจังหวัดที่รถอยู่ในความรับผิดชอบพ.ศ. ๒๕๔๖ แล้วแต่กรณี โดยอนุโลมข้อ ๑๓ถ้าผู้ขอผ่อนผิดนัดไม่ผ่อนชำระภาษีติดต่อกันตั้งแต่ ๒ งวดขึ้นไปผู้ขอผ่อนชำระภาษีหมดสิทธิผ่อนชำระและต้องชำระภาษีที่ค้างอยู่ทั้งหมดในคราวเดียวกันเว้นแต่ผู้ขอผ่อนชำระภาษีจะได้นำเงินงวดที่ผิดนัดทั้งหมดพร้อมกับงวดปัจจุบันมาชำระต่อนายทะเบียนณ หน่วยงานกรมการขนส่งทางบกที่ได้ทำความตกลงและจะต้องได้รับอนุญาตจากบุคคลตามข้อ๑๕ จึงจะผ่อนชำระภาษีต่อไปได้ข้อ ๑๔ผู้ขอผ่อนชำระภาษีผิดนัดไม่ผ่อนชำระภาษีติดต่อกันตั้งแต่ ๒ งวดขึ้นไปหรือผิดนัดไม่ผ่อนชำระงวดสุดท้ายเป็นเวลาเกิน ๓ เดือนขึ้นไปให้นายทะเบียนมีอำนาจไม่รับดำเนินการทางทะเบียนใดๆเกี่ยวกับรถคันที่ผู้ขอผ่อนชำระภาษียังมิได้ชำระภาษีที่ค้างครบถ้วนเว้นแต่การแจ้งไม่ใช้รถจนกว่าจะได้ชำระภาษีงวดที่ค้างชำระหรือภาษีงวดสุดท้ายครบถ้วนแล้วข้อ ๑๕ ให้ผู้อำนวยการสำนักมาตรฐานงานทะเบียนและภาษีรถผู้อำนวยการส่วนทะเบียนรถยนต์ ผู้อำนวยการสำนักงานขนส่งเขตพื้นที่ ขนส่งจังหวัดและหัวหน้าสำนักงานขนส่งจังหวัดสาขามีอำนาจพิจารณาการกำหนดจำนวนเงินที่จะต้องชำระแต่ละงวดต่ำกว่าที่กำหนดในข้อ ๑๑.๒แต่ต้องไม่ต่ำกว่า ๓๐,๐๐๐ บาท และการอนุญาตตามข้อ ๑๓ ได้ข้อ ๑๖ ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้ประกาศณ วันที่ ๒๐ กุมภาพันธ์ พ.ศ. ๒๕๔๗ปิยะพันธ์ จัมปาสุตอธิบดีกรมการขนส่งทางบกญาณี/พิมพ์๒๒กันยายน ๒๕๔๗นวพร/สุนันทา/ตรวจ๑๔ตุลาคม ๒๕๔๗A+B[๑] รก.๒๕๔๗/๕๑ง/๔๗/๒๔มิถุนายน ๒๕๔๗